Խորխե Սամպաոլի

Խորխե Սամպաոլի (; ), արգենտինացի ֆուտբոլային մարզիչ, առավել հայտնի է որպես իսպանական «Սևիլյայի» և Չիլիի ազգային հավաքականի մարզիչ։ Ներկայումս Արգենտինայի ազգային հավաքականի մարզիչն է։ Վնասվածք ստանալուց հետո սովորել է գեներալ Էստանիսլաո Լոպեսի անվան դպրոցում և ստացել պրոֆեսորի աստիճան։

Կենսագրություն 
Սամպաոլին պրոֆեսիոնալ մակարդակի ֆուտբոլ չի խաղացել։ Ֆուտբոլիստի կարիերային խանգարել է վնասվածքը, որը ստացել էր երիտասարդ ժամանակ, երբ հանդես էր գալիս «Նյուելս Օլդ Բոյս» երիտասարդական դպրոցում։ Այս դեպքից հետո Սամպաոլին ստացավ պրոֆեսիոնյալ կրթություն Էստանիսլաո Լոպեսի անվան դպրոցում՝ ձեռք բերելով պրոֆեսորի աստիճան։

2002 թվականին Սամպաոլին սկսեց մարզչական կարիերան բարձր մակարդակի վրա։ Առաջիկա 7 տարին աշխատեց Պերուում։ 2004 թվականին տեղափոխվեց «Կորոնել Բոլոնեսի» և առաջին անգամ մասնակցեց միջազգային՝ Հարավային Ամերիկայի մրցաշարին։ Թիմը կայուն ելույթ է ունեցել նաև հաջորդ մրցաշրջանում, իսկ 2007 թվականին, Սամպաոլի հեռանալուց հետո, թիմը դարձել է փոխչեմպիոն։ Այդ ժամանակ Խորխեն ղեկավարում էր առավել հայտնի՝ «Սպորտինգ Կրիստալ» ֆուտբոլային ակումբը։

2008-2009 թվականներին աշխատել է Չիլիի «Օ'Հիգինսե» ֆուտբոլային ակումբում, իսկ 2010 թվականին տեղափոխվել Էկվադորի «Էմելեկ» ակումբ, որտեղ դարձել է Էկվադորի առաջնության փոխչեմպիոն։

2011 թվականին Սամպաոլին գլխավորել է «Ունիվերսիդադ դե Չիլի» ակումբը՝ փոխարինելով ուրուգվայցի Խերնարդո Պելուսոյին, վերջինս տեղափոխվել էր Ասունսյոնի «Օլիմպիա» ակումբ։ Այս մրցաշրջանը դարձավ հաղթական արգենտինացի մարզչի և թիմի համար։ «Կապույտները» Չիլիի առաջնությունում գրավեցին առաջին հորիզոնականը։ Տարվա երկրորդ կեսը իսկապես շոկային էր, թե՛ մարզչի, թե՛ ակումբի ֆուտբոլիստների համար, քանզի թիմը կարողացավ դառնալ Հարավային Ամերիկայի չեմպիոն։ Եզրափակչում Խորխեի թիմի ֆուտբոլիստները վստահ հաղթանակ տարան ժամանակի և տեղի հզոր ակումբներից՝ Էկվադորի Կիտո ֆուտբոլային ակումբի նկատմամբ։

2012 թվականին Խորխեն գլխավորեց Չիլիի ազգային հավաքականը, և մեկնեց թիմի հետ մասնակցելու Բրազիլիայում անցկացվող աշխարհի առաջնությանը (1/8 եզրափաչկում Չիլիի ազգային հավաքականը 11 մետրանոց հարվածաշարում պարտվեց Բրազիլիայի ընտրանուն), սակայն 2015 թվականի Ամերիկայի գավաթի խաղերում Խորխեի թիմը փայլուն հանդես եկավ և դարձավ չեմպիոն։

2016 թվականի ամռանը Խորխեն տեղափոխվեց Եվրոպա՝ գլխավորելու իսպանական «Սևիլյա» ֆուտբոլային ակումբը։ Թիմի հետ նա լավ արդյունքներ ցույց տվեց՝ գրավելով 4-րդ հորիզոնականը Լա Լիգայում, կարողացավ դուրս գալ Չեմպիոնների լիգայի փլեյ օֆֆ փուլ, սակայն Խորխեն թողեց Իսպանիան և վերադարձավ Հարավային Ամերիկա՝ Արգենտինա՝ գլխավորելու ազգային հավաքականը։ 2018 թվականի Ռուսաստանի աշխարհի առաջնությունում Արգենտինայի մարզիչը հենց Խորխեն էր։ Այս առաջնությունում մարզիչը չկարողացավ ցույց տալ այն ինչ կարող էր, սակայն թիմը ելույթ ունեցավ շատ լավ՝ դուրս գալով փլեյ օֆֆ փուլ։ 1/8 եզրափակչում Արգենտինայի մրցակիցը Ֆրանսիան էր։ Խաղը ավարտվեց 4:3 հաշվով հօգուտ Ֆրանսիայի ընտրանու։

Մասնագետները նշում են Սամպաոլիի հեղափոխական մարտավարությունը, որը նա կիրառել էր «Ունիվերսիդադ դե Չիլի» ակումբում։ Կիսապաշտպանությունը շեղանկյան տեսք ուներ, հարձակման գծում խաղում էին միանգամից երեք ֆուտբոլիստ, որոնիցի երկուսը օգնում էին առավել առջևում գտնվող հարձակվողին գոլի հեղինակ դառնալ։ 2011 թվականին թիմը հենց այս մարտավարությամբ մասնակցեց Հարավային Ամերիկայի գավաթի խաղերին։ Խորխեն խաղում էր 3 պաշտպանով, սակայն հզորագույն հարձակմամբ։ Նրա մարտավարությունը հաջողություն բերեց. թիմը դարձավ չեմպիոն՝ 12 խաղում բաց թողնելով ընդամենը 2 գնդակ։

Ձեռքբերումներ

Թիմային
 Ունիվերսիդադ դե Չիլի

 Չիլիի Չեմպիոն։ (3) 2011, 2011, 2012
 Չիլիի գավաթի հաղթող։ (1) 2012/13 (постфактум)
 Հարավային Ամերիկայի գավաթակիր։ (1) 2011

 Չիլիի ազգային հավաքական

 Ամերիկայի գավաթի հաղթող։ 2015

Անձնական
 Չիլիի լավագույն մարզիչ՝ El Gráfico Chile (1): 2011.
 Չիլիի լավագույն մարզիչ՝ ANFP (1): 2011.
 Հարավային Ամերիկայի տարվա մարզիչ (1)։ 2015.

Ծանոթագրություններ

Արտաքին հղումներ 
 Интервью с Сампаоли 
 Интервью с Сампаоли
 Биография и интервью 

Ֆուտբոլի կիսապաշտպաններ